钦定古今图书集成/理学汇编/字学典/第104卷 > 司空图
## 钦定古今图书集成/理学汇编/字学典/第104卷 > 司空图

按《唐书》本传：“司空图，字表圣，河中虞乡人。咸通末，擢
进士。景福中，拜谏议大夫，不赴。再以户部侍郎召，身
谢阙下，数日即引去。昭宗召拜兵部侍郎，以足疾固自乞，乃听还居中条山王官谷。自目为耐辱居士。”
按《宣和书谱》：图父舆得徐浩真迹一屏，题“‘朔风动秋
草，边马有归心’。尤为精绝。舆遂于其下记云：‘怒猊抉
石，渴骥奔泉，可以视碧落矣’。”因以戒图曰：“儒家之宝，
莫逾此屏。”图后为之志曰：“人之格状或峻，则其心必
劲。视其笔迹，可以见其人。”于是知图之于书非浅浅
者。及观其《赠𧦬光草书歌》，于行书尤妙知笔意，史复
称其志节凛凛，与秋霜争严。考其书，抑又足见其高
致云。今御府所藏行书二：《赠𧦬光草书歌》《赠𧦬光草
书诗》

按，《宝章待访录》元章所收有司空图《赠梁广歌》。